## Rješenje Ustavnog suda Republike Hrvatske broj U-VIII-992/1994. od 6. prosinca 1994.

### NN 93/1994 (16.12.1994.), Rješenje Ustavnog suda Republike Hrvatske broj U-VIII-992/1994. od 6. prosinca 1994.

# USTAVNI SUD REPUBLIKE HRVATSKE

Ustavni sud Republike Hrvatske u sastavu Jadranko Crnić predsjednik
Suda, te suci Zdravko Bartovčak, drVelimir Balajec, dr Nikola Filipović,
Ante Jelavić Mitrović, mr Vojislav Kuzčeković, Jurica Malčić, mr Hrvoje
Momčinović, lvan Marijan Severinac i Mladen Žuvela, odlučujući- temeljem
odredbe članka 18. Ustavnog Zakona o Ustavnom sudu Republike Hrvatske i("Narodne
novine, broj 13/91) o prijedlogu V. Š. iz Z., za privremen obustanu izvršenja
rješenja i zaključka o iseljenju iz stana, donijetih temeljern odredbe
članka 94. Zakona o stambenim odnosima("Narodne novine", broj
51/85, 42/86, 37/88, 47/89, 22/90, 22/92, 58/93 i 70/93) na sjednici održanoj
6. prosinca 1994. godine donio je ovo

## RJEŠENJE

I.

Privremeno se obustavlja izvršenje:

1. Rješenja Gradskog sekretarijata za graditeljstvo, komunalne i stambene
poslove, promet i veze Grada Zagreba, Odjela za imovinsko-pravne i stambene
poslove, Područnog ureda Medveščak, Klasa: UP/I-371-01/92-01/96 Urbroj
251-OS-13-92-04 od 11. rujna 1992. godine.

2. Zaključka istog tijela UP/I-371-01/92-01/96 Urbroj: 251-05 13-94-13
od 21. studenoga 1994. godine.

II.

Ovo rješenje stupa na snagu odmah, a privremena obustava izvršenja ostaje
na snazi do donošenja odluke u postupku ocjene suglasnosti s Ustavom odredaba
članka 94. Zakona o stambenim odnosima, koji je pokrenut rješenjem ovoga
Suda broj U-I-892/1994 Od 14. studenoga 1994. godine ili dok ovaj Sud ne
odluči drugačije.

III.

Rješenje će se objaviti u "Narodnim novinama"

Obrazloženje:

V. Š. iz Z., podnio je ovom Sudu prijedlog za privremenu obustavu izvršenja
akata navedenih u izreci ovog rješenja Podrlositelj navodi da mu je stan
u Z., ustupljen u otkup rješenjem Kamande garnizona Zagreb broj 6-623 od
1. listopada 1991. godine i to temeljem njegova radnog odnosa u Vojnoj
bolnici Zagreb, sada Novoj bolnici Zagreb. Predlagatelj je otac dvoje malodobne
djece od 8 i 10 godina starosti, a supruga mu je zaposlena u T. B. Roditelji
su mu prognanici iz G. N. S. i smješteni su kod njega u dvosobnom stanu.
Njihova imovina u potpunosti je uništena.

On i njegov otac učesnici su domovinskog rata. Nemaju mogućnosti za
drugi smještaj. Prijedlog je podnijet temeljem članka 18. Ustavnog zakona
o Ustavnom sudu Republike Hrvatske temeljem kojeg Ustavni sud može do donošenja
konačne odluke, privremeno obustaviti izvršenje pojedinačnih akata i radnji
što se poduzimaju na osnovi Zakona ustavnost kojeg se ocjenjuje, ako bi
njihovim izvršenjem mogle nastupiti teško otklonjive posljedice. Prijedlog
je osnovan Ustavni sud Republike Hrvatske, na sjednici održanoj 14. studenoga
1994. godine rješenjem broj U-I-892/1994 pokrenuo je postupak za ocjenu
ustavnosti članka 94. Zakona o stambenim odnosima. Pojedirkačni akti navedeni
u izreci temelje se, pored ostalog, na odredbi članka 94. Zakona o stambenim
odnosima. Na temelju podataka iz spisa te navoda podnositelja i priloženih
isprava uz prijedlog ovaj Sud je utvrdio da bi za podnositelja i njegovu
obitelj mogle nastupiti teško otklonjive posljedice, te je riješio kao
u izreci.

Odluka o objavi zasniva se na odredbi članka 20. Ustavnog zakona o Ustavnom
sudu Republike Hrvatske.

Broj: U-VIII-992/1994.

Zagreb, 6. prosinca 1994.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 93/1994-1614